П Р О Е К Т !

**Д О Г О В О Р**

…………………………….

Днес, ...................2017 год., в гр. Габрово се сключи настоящият договор между:

**ОБЩИНА ГАБРОВО,** с адрес: гр. Габрово - 5300, пл. „Възраждане” № 3, ЕИК 000215630, представлявана от Таня Венкова Христова – кмет на Община Габрово, наричана за краткост **ВЪЗЛОЖИТЕЛ**, от една страна

и

................................, адрес: ........................................................... ЕИК ....................................., представлявано от ..................................................................... – .................., наричан за краткост **Изпълнител**, от друга страна,

**на основание** чл. 112 от Закона за обществените поръчки („**ЗОП**“) и Решение №………../…….2017 г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Надграждане на системи за видеонаблюдение по четири обособени позиции“**

се сключи настоящият договор за изпълнение на

**Обособена позиция №1 Надграждане на система за видеонаблюдение и разпознаване на автомобилните регистрационни табели за входни артерии на град Габрово от град Велико Търново и град Трявна**

**I. ПРЕДМЕТ НА ДОГОВОРА**

Чл. 1. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши доставка, изграждане, внедряване и гаранционно обслужване, включително мобилно гаранционно обслужване при нужда, на новоизградените точки на система за видеонаблюдение (наричана за краткост „система”), съгласно клаузите и приложенията, които представляват неразделна част от настоящия договор, както и в съответствие с приложимите действащи нормативни изисквания.

**(2)** Обхватът на дейностите по договора се определя съгласно Техническите спецификации на **ВЪЗЛОЖИТЕЛЯ**, Техническото и Ценовото предложение на **ИЗПЪЛНИТЕЛЯ**, неразделна част от настоящия договор.

**(3)** Мястото на изпълнение е гр. Габрово, пл. Възраждане 3 Община Габрово или съответната точка на видео-наблюдение: вход/изход Велико Търново и вход/изход Трявна.

**Чл.2 (1)** Към момента на сключване на настоящия договор **ИЗПЪЛНИТЕЛЯТ** *предвижда/ не предвижда* използването на подизпълнители при изпълнение на дейностите предмет на възлагане.

**(2)** Замяна или включване на подизпълнител по време на изпълнение на договора се допуска по изключение, когато възникне необходимост и при спазване условията по чл. 66, ал. 11 – 12 от ЗОП. При тези случаи документите по чл. 66, ал. 12 от ЗОП стават неразделна част от договора.

**(3)** Подизпълнители: …. *(алинеята се допълва само в случай, че към момента на сключване на договора се предвижда използването на подизпълнители, като се посочват идентификационни данни и обхват на дейностите, които ще извършва всеки подизпълнител)*

**ІІ. ВЛИЗАНЕ В СИЛА И СРОКОВЕ ЗА ИЗПЪЛНЕНИЕ НА ДОГОВОРА**

**Чл.3** Настоящият договор влиза в сила от датата на неговото сключване и е със срок за изпълнение на дейностите, предмет на договора, определен съгласно предложението за изпълнение на **ИЗПЪЛНИТЕЛЯ** **… календарни дни,** считано от подписване на договора.

**ІІІ. ЦЕНИ И УСЛОВИЯ НА ПЛАЩАНЕ**

**Чл.5 (1)** Общата стойност на договора е определена в размер до **…** съгласно Ценовото предложение на **ИЗПЪЛНИТЕЛЯ**.

**(2)** Цената по ал. 1, включва всички необходими разходи за изпълнението на дейностите, предмет на договора, в т.ч. и непредвидените. Общата цена, както и посочените единични цени по ориентировъчната КСС и ценообразуващите показатели за непредвидени видове работи, възникнали по време на изпълнение, не подлежат на промяна.

**Чл.6 (1)** Плащането се извършва по банков път по сметка на ИЗПЪЛНИТЕЛЯ, както следва:

1. Възложителят заплаща авансово 30 % (*тридесет процента*) от цената по чл. 5, ал. 1 с ДДС, в срок от 30 (*тридесет*) дни от подписване на настоящия Договор и предоставяне от Изпълнителя на Възложителя на фактура, както и **гаранция, обезпечаваща авансовото плащане** в размера на авансовото плащане или сумата от ……………… лв. (…………….. лева), в една от формите, посочени в чл. 111, ал. 5 от ЗОП. При избор на банкова гаранция или застраховка, срокът на валидност следва да е минимум 30 дни след приключване на договора. Гаранцията, обезпечаваща авансовото плащане, се освобождава в срок до 3 (три) работни дни след връщане или усвояване на аванса. Авансът се счита за усвоен след подписване на Приемо-предавателния протокол по чл.8, ал. 2 от настоящия Договор.

2. Възложителят заплаща остатъчната сума от цената по чл. 5, ал. 1 в срок от 30 (тридесет) календарни дни след подписване на приемателно-предавателния протокол по чл.8, ал. 2 и представяне на фактура от страна на ИЗПЪЛНИТЕЛЯ.

**ІV. РЕД ЗА ПРИЕМАНЕ НА РАБОТАТА**

**Чл.7 (1)** Изпълнението на настоящия договор се контролира и приема от комисия, назначена от **ВЪЗЛОЖИТЕЛЯ**, в чийто състав се включват лица с необходимата професионална компетентност съобразно предмета на договора.

**Чл.8** (1) При изграждането и внедряването на системата, отделните строително-монтажни дейности се приемат чрез съставяне и подписване на акт образец 19 и констативен протокол за СМР, а останалите дейности със съответните приемателно-предавателни протоколи между Комисията по чл. 7 и представители на ИЗПЪЛНИТЕЛЯ.

**(2)** Когато системата е успешно изградена и внедрена, между Комисията и представители на **ИЗПЪЛНИТЕЛЯ** се подписва протокол за окончателното приемане на изпълнението по договора.

**V. ГАРАНЦИОННА ПОДДРЪЖКА**

**Чл.9 (1)** Срокът за гаранционна поддръжка на цялата система е определен съгласно предложението за изпълнение на **ИЗПЪЛНИТЕЛЯ** и е **… месеца,** считано от датата на подписване на протокола по чл. 8, ал. 2, с който се приема, че системата е успешно изградена и внедрена съгласно техническите спецификации.

Гаранционните срокове на отделните елементи на системата са съгласно предложението за изпълнение за всеки от тях.

**(2)** В периода на гаранционната поддръжка изпълнителят извършва за своя сметка всички необходими дейности (включително подмяна на дефектирало оборудване, профилактични дейности, настройки и промени по специализирания софтуер и др.) за поддържането на системата в пълно работоспособно и функционално състояние.

(3) Срокът за отстраняване на недостатъци и/или повреди в гаранционния срок е ................. (............) часа, считано от момента на уведомяване. В случаите, когато този срок не може да бъде спазен с оглед характера на недостатъците и/или повредите, същите се описват в двустранен протокол, като се посочва и срокът за отстраняването им и се **предоставя** оборудване, което временно да замени повреденото. **ИЗПЪЛНИТЕЛЯТ** трябва да достави и монтира еквивалентно или с по-добри показатели, до момента на отстраняване на проблема.

(4) Уведомлението по горната алинея се извършва от представител на ВЪЗЛОЖИТЕЛЯ, като то се изпраща на ИЗПЪЛНИТЕЛЯ по факс: ................................... или по електронна поща със следния адрес: ................................................................................................................................................................................................................

**VІ. ПРАВА И ЗАДЪЛЖЕНИЯ НА СТРАНИТЕ**

**Чл. 10 (1) ВЪЗЛОЖИТЕЛЯТ** има право:

**1.** да иска от **ИЗПЪЛНИТЕЛЯ** да изпълни възложената му работа качествено, в срок, без отклонение от договореното и без недостатъци, при спазване на всички условия посочени в клаузите на настоящия договор;

**2.** чрез длъжностни лица от неговата организация по всяко време да проверява и контролира изпълнението на договора, включително да проверява качеството и съответствието на стоката с изискванията поставени в този договор;

**3.** да откаже плащане на фактура, когато същата не е оформена съгласно българското счетоводно законодателство и/или не е придружена от изискуемите документи, съгласно клаузите на настоящия договор;

**4.** да дава писмени указания на **ИЗПЪЛНИТЕЛЯ** във връзка с предприемането на действия, които са необходими за доброто изпълнение на този договор;

**5.** да подава сигнали за възникнал проблем през целия гаранционен период на стоката, включително и след изтичане срока на настоящия договор;

**(2) ВЪЗЛОЖИТЕЛЯТ** се задължава:

**1.** да изплати уговореното възнаграждение на **ИЗПЪЛНИТЕЛЯ** в размера и при спазване условията и сроковете на този договор;

**2.** да съдейства на **ИЗПЪЛНИТЕЛЯ** в кръга на своите правомощия за осигуряване на информацията, необходима му за качественото изпълнение на работата;

**3.** да не възпрепятства **ИЗПЪЛНИТЕЛЯ** и да не нарушава оперативната му самостоятелност във връзка с изпълнението на договора;

**4.** да спазва всички приложими закони и подзаконови нормативни актове, имащи пряко отношение към изпълнението на този договор;

**Чл. 11 (1) ИЗПЪЛНИТЕЛЯТ** има право:

**1.** да получи уговореното възнаграждение, при условията и сроковете на този договор, при коректно изпълнение на задълженията по него;

**2.** да получи от **ВЪЗЛОЖИТЕЛЯ** необходимото съдействие за изпълнение на договора;

**(2) ИЗПЪЛНИТЕЛЯТ** се задължава:

**1.** да изпълни възложената му работа в обем и качествено, в съответствие с изискванията на **ВЪЗЛОЖИТЕЛЯ**, при спазване условията и сроковете на този договор;

**2.** да информира **ВЪЗЛОЖИТЕЛЯ** за всички пречки, възникващи в хода на изпълнението;

**3.** да отстранява посочените от **ВЪЗЛОЖИТЕЛЯ** недостатъци и пропуски в изпълнението за своя сметка във възможно най-кратък срок;

**4.** да спазва всички приложими закони и подзаконови нормативни актове, имащи пряко отношение към изпълнението на този договор.

**5.** да спазва сроковете за отстраняване на възникнал проблем през целия гаранционен период, включително и след приключване на настоящия договор;

**(3)** **ИЗПЪЛНИТЕЛЯТ** се задължава да използва при изграждането на системата и предаде на **ВЪЗЛОЖИТЕЛЯ** техниката/оборудването в състояние, отговарящо на следните изисквания:

а) техниката да е нова;

б) да е окомплектована с необходимите експлоатационни документи (гаранционни карти, инструкции за експлоатация и др.);

в) да представи сертификати, декларации или други документи (доказващи качеството) от производителите, неразделна част от документацията, придружаваща доставкит.

**(4)** След внедряване на системата, **ИЗПЪЛНИТЕЛЯТ** се задължава да обучи посочени от Възложителя експерти по отношение на конфигурацията и функционалността на инсталираното оборудване, както и за работа със системата.

**(5)** Независимо от възможността за използване на подизпълнители отговорността за изпълнение на договора е на **ИЗПЪЛНИТЕЛЯ** и той носи пълна отговорност за вреди, причинени вследствие на некачествена стока или негови неправомерни действия или бездействия;

**(6) ИЗПЪЛНИТЕЛЯТ** е длъжен в срок до 3 дни от сключването на договор за подизпълнение или на допълнително споразумение към него, или на договор, с който се заменя, посочен в офертата подизпълнител, да представи на **ВЪЗЛОЖИТЕЛЯ** копие от договора или допълнителното споразумение заедно с доказателства, че са изпълнени условията по чл. 66, ал. 2 и ал. 11 от ЗОП.

**(7) ИЗПЪЛНИТЕЛЯТ** и неговите подизпълнители (когато е приложимо) са длъжни да спазват всички приложими закони и подзаконови нормативни актове, имащи пряко отношение към изпълнението на този договор.

**VІІ. ГАРАНЦИЯ ЗА ИЗПЪЛНЕНИЕ И НЕУСТОЙКИ**

**Чл. 12. (1)** При забавено изпълнение на задълженията по договора от страна на **ИЗПЪЛНИТЕЛЯ** същият заплаща на **ВЪЗЛОЖИТЕЛЯ** неустойка в размер на 0,5 % от стойността на договора за всеки просрочен ден (час за случаите по чл. 9, ал. 3) , но не повече от 10 % от тази сума.

**(2)** При забавено изпълнение на задълженията по този договор от страна на **ИЗПЪЛНИТЕЛЯ**, продължило повече от 10 (десет) дни, **ВЪЗЛОЖИТЕЛЯТ** може да прекрати договора с едностранно уведомление, отправено до **ИЗПЪЛНИТЕЛЯ**, без да дава допълнителен срок за изпълнение, като **ИЗПЪЛНИТЕЛЯТ** дължи неустойка за пълно неизпълнение на договора в размер на 10 % от цената на договора.

**(3)** **ВЪЗЛОЖИТЕЛЯТ** може да претендира за претърпени вреди и пропуснати ползи по общия ред, в случай, че превишават размера на предвидените неустойки.

**(4)** При забава на плащане от страна на Възложителя, същият дължи на Изпълнителя неустойка в размер на законната лихва върху фактурната стойност за всеки просрочен ден.

**(5)** Изпълнителят дължи неустойка в размера по ал. 2 при неизпълнение на задълженията по чл. 20 на настоящия договор.

**Чл.13 (1) ИЗПЪЛНИТЕЛЯТ** предоставя на **ВЪЗЛОЖИТЕЛЯ** гаранция за изпълнение в размер на **5%** от общата стойност на договора без включен ДДС, равняваща се на … и е предоставена под формата на …

**(2)** Гаранцията за изпълнение или остатъкът от нея след усвоени суми за неустойки се освобождава поетапно при следните условия:

**1.** 50 % от стойността на гаранцията се освобождават в срок до 30 календарни дни след изпълнение на договора и подписване на приемателния протокол по чл. 8, ал. 2 от настоящия договор.

**2.** 50% от стойността на гаранцията за изпълнение е предназначена за обезпечение на гаранционната поддръжка и се освобождава след изтичане на гаранционния период, в срок до 30 календарни дни след изтичане на срока по чл. 9, ал. 1.

**(3)** Гаранцията за изпълнение се усвоява от **ВЪЗЛОЖИТЕЛЯ** напълно или частично, при констатирано неточно, частично и/или лошо изпълнение, което не отговаря на изискванията на **ВЪЗЛОЖИТЕЛЯ**, както и при пълно неизпълнение, в това число при едностранно прекратяване на договора от **ВЪЗЛОЖИТЕЛЯ**, поради виновно неизпълнение на задължения на **ИЗПЪЛНИТЕЛЯ**;

**(4) ВЪЗЛОЖИТЕЛЯТ** има право да усвои в пълен размер гаранцията за изпълнение при прекратяване на договора по чл. 14, ал. 2, т. 2 и т. 4, или чл. 14, ал. 3;

**(5) ВЪЗЛОЖИТЕЛЯТ** задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

**VІІІ. ПРИКЛЮЧВАНЕ И ПРЕКРАТЯВАНЕ НА ДОГОВОРА**

**Чл.14(1)** Настоящият договор приключва с приемане на окончателното му изпълнение по чл. 8, ал. 2.

**(2)** Договорът може да бъде предсрочно прекратен при следните условия:

**1.** по взаимно съгласие на страните, изразено в писмена форма;

**2.** при системно нарушаване на която и да е от клаузите на договора (повече от два пъти), като в този случай право да развали договора има изправната страна, отправяйки 7-дневно писмено предизвестие до неизправната;

**3.** при възникване на обстоятелството по чл. 118, ал. 1, т. 1 от ЗОП, като в този случай, **ВЪЗЛОЖИТЕЛЯТ** прекратява договора със 7-дневно предизвестие;

**4.** когато **ИЗПЪЛНИТЕЛЯТ** откаже да изпълни някое от задълженията си по договора или забави изпълнението на някое от задълженията си по договора с повече от 10 дни като в този случай **ВЪЗЛОЖИТЕЛЯТ** има право да го прекрати с 3-дневно предизвестие;

**(3) ВЪЗЛОЖИТЕЛЯТ** прекратява договора без предизвестие при следните условия:

**1.** при възникване на обстоятелствата по чл. 118, ал. 1, т. 2 и/или т. 3 като в този случай **ВЪЗЛОЖИТЕЛЯТ** прекратява договора без предизвестие и не дължи на **ИЗПЪЛНИТЕЛЯ**

обезщетение за претърпени вреди от прекратяването на договора;

**2.** когато **ИЗПЪЛНИТЕЛЯТ** бъде обявен в несъстоятелност или когато е в производство по несъстоятелност или ликвидация;

**3.** когато се установи, че **ИЗПЪЛНИТЕЛЯТ** използва подизпълнител, без да го е посочил в офертата си, или използва подизпълнител, който е различен от този, посочен в офертата му, без да са изпълнени условията по чл. 66, ал. 11 и ал. 12 от ЗОП;

**ІХ. НЕПРЕДВИДЕНИ ОБСТОЯТЕЛСТВА**

**Чл.15 (1)** Страните не отговарят една спрямо друга и не си дължат обезщетение за претърпени вреди и загуби, при неизпълнение или неточно изпълнение на свое задължение в

резултат на настъпили непредвидени обстоятелства по смисъла на § 2, т. 27 от ДР на ЗОП.

**(2)** Ако страните са били в забава преди възникването на непредвидените обстоятелства, те не могат да се позовават на тях при неизпълнение на задълженията си по договора.

**(3)** Страната, изпълнението на чието задължение е възпрепятствано от непредвидени обстоятелства, е длъжна в 3-дневен срок писмено да уведоми другата страна за настъпването им и за спиране изпълнението на договора до отпадането на непредвидените обстоятелства. При неуведомяване се дължи обезщетение за настъпилите от това вреди.

**(4)** Изпълнението на задълженията и на свързаните с тях насрещни задължения се спира за времето, през което са налице непредвидени обстоятелства.

**Х. ЗАКЛЮЧИТЕЛНИ РАЗПОРЕДБИ**

**Чл.16** Настоящият договор не може да бъде изменян, освен в случаите по чл. 116 от ЗОП.

**Чл.17 (1)** За целите на настоящия договор страните определят следните адреси за уведомяване:

- на **ИЗПЪЛНИТЕЛЯ:** факс: ...................................; ел. поща: .............................; или с препоръчано писмо на адрес: …………………………………………………………

- на **ВЪЗЛОЖИТЕЛЯ:** факс: 066/ 809371; ел. поща: ......................................................................; или с препоръчано писмо на адрес: гр. Габрово, пл. Възраждане 3.

**(2)** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са връчени лично (срещу подпис) или са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл.18** Всички спорове, които биха възникнали във връзка с тълкуването или изпълнението на настоящия договор, ще се решават от страните чрез преговори за постигане на споразумение, а когато това се окаже невъзможно, спорът ще се отнася за разрешаване пред компетентния български съд.

**Чл.19** За неуредените в този договор въпроси се прилагат разпоредбите на действащото българско законодателство.

**Чл.20** Всяка от страните по този договор се задължава да не разпространява информация за другата страна, станала и известна при или по повод сключването и изпълнението на този договор

Настоящият договор се състави и подписа в три еднообразни екземпляра, два за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от този договор са:

1. Технически спецификации;

2. Предложение за изпълнение на ИЗПЪЛНИТЕЛЯ;

3. Ценова оферта на ИЗПЪЛНИТЕЛЯ

**ВЪЗЛОЖИТЕЛ: ИЗПЪЛНИТЕЛ**:

**ТАНЯ ХРИСТОВА**

*Кмет на Община Габрово*

.........................................

*Директор дирекция ФС*

............................................

*Юрисконсулт*